SC ตั้งบริษัทร่วมทุนใหม่ ลุยลงทุนพัฒนาโครงการอสังหาฯ
SC ตั้งบริษัทร่วมทุนใหม่ “บ.สโคป” ลุยลงทุนพัฒนาโครงการอสังหาริมทรัพย์
20 ก.ค. 2560

บริษัท เอสซี แอสเสท คอรืปอเรชั่น จำกัด (มหาชน) หรือ SC ระบุว่า ที่ประชุมคณะกรรมการบริษัท เมื่อวันที่ 19 ก.ค. 60 มีมติเห็นชอบให้บริษัทจัดตั้งบริษัทร่วมทุน โดยใช้ชื่อว่า บริษัท สโคป จำกัด เพื่อลงทุนในการพัฒนาโครงการอสังหาริมทรัพย์ รับจ้างบริหารการตลาด และการขาย รับจ้างบริหารโครงการอสังหาริมทรัพย์รวมถึงธุรกิจอื่นๆ ที่เกี่ยวข้องกับธุรกิจพัฒนาอสังหาริมทรัพย์
โดย SC ถือหุ้นในสัดส่วน 90% ส่วนอีก 10% เป็นสัดส่วนของนางมยุรี ชัยพรหมประสิทธิ์ มีทุนจดทะเบียน 100 ล้านบาท แบ่งเป็นหุ้นสามัญจำนวน 10,000,000 หุ้น มูลค่าที่ตราไว้หุ้นละ 10 บาท